17/02/2012 | Administración LocalMunicipal
Padrón
Anuncio resolución do contrato arquitecto municipal

Intentada a notificación da Resolución do Alcalde do Concello de Padrón número 27/2012, de 23 de xaneiro, á arquitecta urbanista dona Luz Astrid Pavone Alejos na súa condición de interesada no expediente administrativo de resolución do contrato menor de servizos de redacción dos proxectos técnicos do investimento consistente no acondicionamento e mellora do xardín artístico de Padrón entre o Concello de Padrón e a amentada arquitecta urbanista, aos efectos do establecido no artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común e 109.1a) do Real Decreto 1098/2001, de 12 de outubro, polo que se aproba o Regulamento Xeral da Lei de Contratos das Administracións Públicas, e resultando infructuosa a práctica desta notificación no último enderezo coñecido da interesada, procédese, de conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, a practicar a notificación a través da inserción do presente anuncio no BOP da Coruña, así coma no Taboleiro de Anuncios do Concello do seu último enderezo coñecido: Primeiro: Resultando que en xaneiro de 2010 a arquitecta urbanista dona Luz Astrid Pavone Alejos redactou dous proxectos técnicos do investimento consistente no acondicionamento e mellora do xardín artístico de Padrón, aos efectos da inclusión da dita obra na solicitude de subvención do 1% Cultural do Ministerio de Fomento. Segundo: Considerando que o importe do contrato de servizos de redacción dos amentados proxectos técnicos estaba presupostado en 12.120,00 euros, que foi a cantidade abonada á contratista en data 22 de decembro de 2010 e que, polo tanto, se tramitou por razón da contía coma un contrato menor, ao abeiro do disposto no artigo 122.3 da Lei 30/2007, de 30 de outubro, de contratos do sector público, esixíndose no artigo 95.1 da mesma norma, en relación coa tramitación dos expedientes dos contratos menores, unicamente a aprobación do gasto e a incorporación ao expediente da correspondente factura. Terceiro: Resultando que se detectaron erros aritméticos e técnicos nos anteditos proxectos requiriuse verbalmente á arquitecta para a súa subsanación. En virtude deste primeiro requirimento, en data 5 de outubro de 2011, NRE 8222, presentáronse pola contratista dous novos proxectos técnicos que volven adoecer de erros aritméticos e de cálculo e que non cumpren co contido mínimo regulado no artigo 107 da Lei 30/2007, de 30 de outubro, de contratos do sector público e no Anejo I do Real decreto 314/2006, de 17 de marzo, polo que se aproba o Código técnico da edificación. Cuarto: Por elo, en data 17 de novembro de 2011, NRS 4443, requiriuse por escrito á arquitecta para que no prazo máximo de quince (15) días hábiles dende a recepción do requirimento procedese a devolver ao Concello os proxectos orixinais a efectos da súa preceptiva constancia no expediente administrativo correspondente ou, no seu caso, á xustificación do incumprimento deste extremo, así coma á revisión e corrección, no seu caso, dos erros aritméticos e técnicos dos proxectos presentados en data 5 de outubro de 2011 e a súa remisión ao Colexio Oficial de Arquitectos de Galicia para a súa devolución ao Concello co correspondente visado. Quinto: Dito requirimento foi recepcionado pola interesada en data 22 de novembro de 2011. Así, o prazo outorgado para a súa atención expirou o 12 de decembro de 2011, data na que non se tiña atendido o mesmo. Sexto: Non tendo contactado con esta Administración ao día da data, nin téndoselle dado cumprimento ao requirimento efectuado, a arquitecta urbanista dona Luz Astrid Pavone Alejos incorre en responsabilidade coma autora dos proxectos técnicos da obra de referencia, ao amparo do disposto no artigo 107.4 da LCSP en relación cos artigos 286 a 288 da mesma norma. Primeiro: Considerando que o artigo 283.1 da Lei 30/2007, de 30 de outubro, de Contratos do Sector Público establece que a Administración determinará se a prestación realizada polo contratista se axusta ás prescricións establecidas para a súa execución e cumprimento, requerindo, no seu caso, a realización das prestacións contratadas e a subsanación dos defectos observados con ocasión da súa recepción, e caso de que os traballos efectuados non se adecúen á prestación contratada, como consecuencia de vicios ou defectos imputables ao contratista, poderá rechazar a mesma quedando exento da obriga de pago ou tendo dereito, no seu caso, á recuperación do prezo satisfeito. Segundo: Considerando que o artigo 286.1 da LCSP establece que cando o contrato de servizos consista na elaboración íntegra dun proxecto de obra, cal é o presente caso, o órgano de contratación esixirá a subsanación polo contratista dos defectos, insuficiencias técnicas, erros materiais, omisións e infraccións de preceptos legais ou regulamentarios que lle sexan imputables, outorgándolle a tal efecto o correspondente prazo, que non poderá exceder de dous meses. Terceiro: Visto que o Alcalde-Presidente requiriu á contratista en data 17 de novembro de 2011, NRS 4443, para a subsanación dos erros e insuficiencias técnicas detectadas nos proxectos técnicos presentados ao Concello en data 5 de outubro de 2011 outorgándolle un prazo de quince días hábiles para a súa corrección sen que esta se tivese producido ao día da data. Cuarto: Considerando que o artigo 286.2 da LCSP establece que si transcorrido o prazo de subsanación outorgado o contratista non corrixe as deficiencias a Administración poderá, atendendo ás circunstancias concorrentes, optar pola resolución do contrato ou por conceder un novo prazo ao contratista, procedendo, no caso de resolución do contrato, a incautación da garantía e incorrendo o contratista na obriga de abonar á Administración unha indemnización equivalente ao 25% do prezo do contrato. Quinto: Visto que o artigo 109.1 do Real Decreto 1098/2001 de 12 de outubro, polo que se aproba o Regulamento Xeral da Lei de Contratos das Administracións Públicas regula o procedemento para a resolución dos contratos cando establece que a resolución do contrato se acordará polo órgano de contratación, de oficio ou a instancia do contratista, e cumprindo os seguintes requisitos: a) Audiencia do contratista polo prazo de 10 días naturais no caso de proposta de oficio. b) Audiencia polo prazo de 10 días naturais do avalista ou asegurador si se propón a incautación da garantía. c) Informe do servizo xurídico, salvo nos casos previstos nos artigos 41 e 96 da Lei. d) Dictame do Consello de Estado ou órgano consultivo equivalente da Comunidade Autónoma respectiva, cando se formule oposición por parte do contratista. Sexto: Considerando que o órgano de contratación é o Alcalde en base á Disposición Adicional segunda da LCSP, pero que esta competencia está delegada na Xunta de Goberno Local por Decreto do Alcalde de 6 de xullo de 2007 e tal e como consta no artigo 14 do Regulamento Orgánico Municipal publicado no BOP da Coruña nº 27 do 3 de febreiro de 1998. Sétimo: Considerando, non obstante, a necesidade de resolver o contrato de referencia para poder subsanar as deficiencias técnicas dos proxectos de obra de acondicionamento e mellora do xardín artístico de Padrón e poder iniciar así a licitación do correspondente contrato de obra para poder dar cumprimento ás previsións contidas no Convenio de colaboración asinado en Madrid o 3 de outubro de 2011 entre o Ministerio de Fomento e o Concello de Padrón para o financiamento da obra de referencia, e visto que o artigo 14.1 da Lei 30/1992, de 26 de novembro, de réxime xurídico das administracións públicas e do procedemento administrativo común recolle que os órganos superiores poderán avocar para si o coñecemento dun asunto cuxa resolución corresponda ordinariamente ou por delegación aos seus órganos administrativos dependentes cando circunstancias de índole técnica, económica, social, xurídica ou territorial o fagan convinte. Primeiro: Declarar resolto o contrato menor de servizos de redacción dos proxectos técnicos do investimento consistente no acondicionamento e mellora do xardín artístico de Padrón entre o Concello de Padrón e a arquitecta urbanista dona Luz Astrid Pavone Alejos ao abeiro do disposto no artigo 286.2 da Lei 30/2007, de 30 de outubro, de contratos do sector público e habida conta de que a contratista non corrixiu no prazo de subsanación outorgado a tal efecto as seguintes deficiencias postas de manifesto nos proxectos técnicos: –Erros aritméticos e de cálculo. –Incumprimento dos proxectos técnicos do contido mínimo establecido no artigo 107 da Lei 30/2007, de 30 de outubro, de Contratos do Sector Público e no Anejo I do Real decreto 314/2006, de 17 de marzo, polo que se aproba o Código técnico da edificación. Segundo: Declarar o pago indebido e o consecuente reintegro de pago por importe de 12.120,00 euros a satisfacer pola beneficiaria, a arquitecta urbanista dona Luz Astrid Pavone Alejos, en concepto de reintegro do abono satisfeito pola Administración en data 22 de decembro de 2010 do contrato de servizos consistente na redacción de dous proxectos técnicos do investimento de acondicionamento e mellora do xardín artístico de Padrón, coa advertencia de que se trata de dereitos de natureza pública que poderán ser esixidos pola vía de constrinximento. Terceiro: Declarar a obriga da contratista de aboar á Administración unha indemnización equivalente ao 25% do prezo do contrato aboado, é dicir, 3.030,00 euros, ao abeiro do disposto no artigo 286.2 da Lei 30/2007, de 30 de outubro, de contratos do sector público, coa advertencia de que se trata de dereitos de natureza pública que poderán ser esixidos pola vía de constrinximento. Cuarto: Notificar o presente acordo á arquitecta urbanista dona Luz Astrid Pavone Alejos e outorgarlle, en calidade de contratista, un período de audiencia de dez (10) días naturais, contados dende a notificación do presente acordo, durante o cal poderá alegar o que estime pertinente. Quinto: Dar conta ao Departamento de Intervención-Tesourería da presente resolución, así coma ao Pleno na primeira sesión ordinaria que se celebre.” Padrón, 7 de febreiro de 2012. O Alcalde, Asdo. Antonio Fernández Angueira.